La Tortura

La Tortura (באנגלית: The Torture, ובעברית: העינוי) הוא סינגל שהוקלט על ידי הזמרת הקולומביאנית שאקירה והזמר הספרדי אלחנדרו סאנס, מתוך אלבומה השישי, Fijación Oral, Vol. 1. השיר יצא לאור ב-12 באפריל 2005, כסינגל הראשון והפותח מן האלבום. השיר זכה להצלחה עולמית כאשר הפך לשיר הלטיני הנשי הנמכר ביותר בכל הזמנים בארצות הברית, ולאחד מהשירים הדיגיטליים הנמכרים ביותר בכל הזמנים גם כן. מכירותיו של השיר בעולם מסתכמות בכ-12 מיליון עותקים, דבר אשר הופך אותו לשיר הנמכר ביותר של סאנס, ולרביעי הנמכר ביותר של שאקירה. השיר קבע שיא היסטורי בכך שנשאר בצמרת מצעד השירים הלטיניים במשך 25 שבועות ברצף. שיא זה נשבר בשנת 2014, על ידי אנריקה איגלסיאס עם שירו "Bailando", שהצליח לשהות בצמרת המצעד במשך 41 שבועות. במצעדים זכה השיר להצלחה עולמית גם כן, כאשר הצליח בשיאו להגיע למקום ה-23 במצעד הבילבורד הוט 100, שיא של כל הזמנים לאישה עם שיר לטיני. במצעד השירים הלטיניים היה השיר לחמישי של שאקירה אשר הצליח להגיע לצמרת המצעד, ובמצעד שירי הפופ הלטיניים היה לשישי של שאקירה שהגיע לצמרת המצעד. בשאר מצעדי העולם הצליח השיר להעפיל לצמרות המצעדים, ואף נכנס למקום ה-4 ברשימת השירים הלטיניים הכי טובים בכל הזמנים של בילבורד. באותה שנה שבה יצא, הועמד השיר בטקס פרסי גראמי הלטיני בקטגוריות "שיר השנה", ו-"הקלטת השנה". השיר זכה בשתי הקטגוריות, ובפרסים נוספים. השיר הוא דואט בין שאקירה לזמר-יוצר, גיטריסט, מלחין ומוזיקאי ספרדי אלחנדרו סנס, שניהם גם כתבו את השיר לצד לואיס פרננדו אוצ'ואה שגם לקח חלק בכתיבה ובהפקה של השיר ומלווה את שאקירה עוד מאלבומה השלישי, Pies Descalzos. השיר היה בהתערבותו של גוסטבו סליס שגם לקח חלק בהוצאתו וברקע שלו. השיר מספר את סיפורה של אישה אשר היא "מעונה" רגשית (כשם השיר "העינוי"), כיוון שחברה של האישה מרומה ובסופו של דבר עוזב אותה עבור אחרת, אך מנסה לבקש את סליחתה ומחילתה של האישה. הוא מתנצל בצורה מופרזת, אבל בסופו של דבר הוא חושב כי בגידה היא דבר טבעי עבור גברים ועל האישה לא לסלוח לו. עם זאת, בסוף השיר, אופייה של שאקירה משפילה אותו והיא אומרת כי היא לא הולכת לשפוך דמעה אחת עליו. השיר קיבל ביקורות חיוביות ממרבית מבקרי המוזיקה. מאט קיבולה מ-PopMatters כתב סקירה מקיפה על השיר, ואמר כי "הסינגל הגדול הוא לא לגמרי ראגטון, למרות שהוא עושה שימוש מלא של ראגטון לנצח. אבל מה שחשוב באמת הוא שני הקולות המחממים האלה שעובדים זה מול זה, והאופן שבו הכה השיר שאין להכחישו באמת מתעורר לחיים כשיש באמת מנגינה יפה מתחתיה". פנקר ד' מ-IGN כתב כי "הסגנון המוזיקלי שיש בשיר (אקורדיון, גיטרה, מקצבים לטיניים, ואת השתתפותו של סאנס שהוסיף מאוד בשיר) ובזכות זה השיר בולט מאוד באלבום, והסגנון של שאקירה להיות שאקירה ולהימנע מהשפעה של כל סגנונות הקול של מישהו אחר". "La Tortura" בילה 25 שבועות במקום הראשון במצעד הלטין איירפליי של בילבורד, והינו השיר שבילה את משך הזמן הארוך ביותר בראש מצעד זה. הווידאו קליפ לשיר צולם ובוים על ידי מייקל האוסמן שאמר יש עלילה פשוטה מאוד: מדירתה החדשה של החברה, סאנס מרגל ועוקב אחרי כל צעד על שאקירה אם זה כשהיא הולכת ברחוב עם שקית בצל בדרכה לדירה שלה, ואם בסצנה שהיא נמצאת בצד השני של הדירה מדירתה של חברה סנס עצמו. כאשר שאקירה נכנסת לדירתה, היא מחליפה בגדים. מאותו רגע, נזכר סאנס בעניינים שהשניים עשו בעבר כזוג, בעוד שאקירה מגלה את ריקודי האני-אגו שלה על גג הבניין, בעוד שהיא מכוסה בצבע שחור. הכוריאוגרפיה של הקליפ המוזיקלי נעשתה על ידי ג'יימי קינג ושאקירה עצמה. הווידאו קליפ, כפי שהיה בפעם הראשונה ב-MTV הראה פרק שלם של כל ההכנות לקליפ (עם כתוביות באנגלית). זה היה גם הווידאו קליפ השני בשפה הספרדית אי פעם להיכנס לספירה לאחור של Live Request, והגיע לשיא במספר כשהיה במקום ה-4. ניתן גם לציין כי הווידאו של "La Tortura" היה אחד הראשונים בשפה הספרדית שקיבל הצגות ושידורים מאסיביים על הזרם המרכזי של ערוצי המוזיקה האמריקאית וקנדה כאשר שודר ללא הרף בערוצי מוזיקה כגון: MTV, VH1 ו-MuchMusic. לגרסת הרמיקס של השיר, הידועה בשם "(La Tortura (Shaketon Remix", יש ווידאו קליפ משלה (בהנחיית האוסמן) שמציגה כמה סצנות שלא נראו קודם לכן. את הווידאו קליפ הזה ניתן לראות בגרסת שילוב שני אלבומי האולפן שלה. Oral Fixation כרכים 1 & 2. הווידאו קליפ של השיר היה מועמד עבור הווידאו קליפ הטוב ביותר של אישה, הטוב ביותר עבור הווידאו דאנס והנצפה ביותר של פרסי ה-VMA של MTV, בשנת 2005. מונה הצפיות של הווידאו קליפ נכון לאוקטובר 2022 עומד על למעלה מ-714 מיליון צפיות ביוטיוב. והוא מדורג במקום ה-10 בקליפים המצליחים ביותר של שאקירה. האלבום כלל רמיקס של השיר שנעשה על ידי גוסטבו סליס שכותרתו "The Shaketon Mix", כאשר יש מיזוג עם המקצב של הרגאטון ובנוסף עם המקצב המקורי של השיר. סרט מוזיקה נפרד (בבימויו של מיכאל האוסמן) נעשה גם עבור רמיקס זה. סרטון זה גם נכנס לספירה לאחור של TRL. רמיקס רשמי נוסף שנעשה על ידי "Tracy Young Special According Mix" זכה להצלחה ולהתייחסות והיו רמיקסים אחרים אשר נעשו גם על ידי די ג'ייאים אחרים בצורה עצמאית. השיר עצמו זכה לגרסאות כיסוי רבות, ובנוסף לרמיקסים רבים. Maxi CD "La Tortura" (גרסת האלבום) - 3:36 "La Tortura" (שאקאנטון רמיקס) - 3:12 "La Pared" (גרסה אקוסטית) - 2:39 השיר זכה להצלחה עולמית בכל המצעדים ברחבי העולם כאשר נכנס לעשירייה הפותחת ב-20 מדינות ברחבי העולם, ובנוסף נכנס לחמישייה הפותחת בלמעלה מ-15 מדינות ברחבי העולם, והגיע לצמרות המצעדים בלמעלה מ-6 מצעדים שונים ברחבי העולם. מידע על היצירה "La Tortura" באתר מיוזיק בריינז מידע על הסינגל "La Tortura" באתר מיוזיק בריינז מידע על היצירה "La Tortura" באתר Discogs סרטון השיר "La Tortura" באתר יוטיוב "Latin Music: Top Latin Songs". Billboard. נבדק ב-2017-10-10. Movistar Store, entretenimiento.terra.com.co (בספרדית) Shakira : La Tortura (Maxi Single) Ecouter Telecharger Musique mp3, www.foorzik2.com Alejandro Sanz | Biography, Albums, Streaming Links | AllMusic, AllMusic Stats: SHAKIRA : The Receipts - Classic ATRL, classic.atrl.net (באנגלית) (ארכיון) "Shakira's Songs Are the Heart of Her Success". BMI.com (באנגלית). 2007-07-30. נבדק ב-2017-10-10. "Latin Music: Top Latin Songs". Billboard. נבדק ב-2017-10-10. "Shakira La Tortura Chart History". Billboard. נבדק ב-2017-10-10. Shakira | Biography, Albums, Streaming Links | AllMusic, AllMusic "Latin Music: Top Latin Airplay Songs Chart". Billboard. נבדק ב-2017-10-10. "Greatest Of All Time Hot Latin Songs : Page 1". Billboard. נבדק ב-2017-10-10. 18a Entrega Anual del Latin GRAMMY, Latin GRAMMYs Gary Trust, The Songs With the Most Weeks at No. 1 on Every Billboard Airplay Chart, Billboard, ‏2024-07-12 (באנגלית אמריקאית) shakiraVEVO (2009-10-02), Shakira - La Tortura (Video) ft. Alejandro Sanz, נבדק ב-2018-07-13 Shakira YouTube Statistics VMA 2005 - MTV Video Music Awards - MTV, MTV "2005 Billboard Music Awards Winners". Billboard. נבדק ב-2017-10-10. "2005 Billboard Latin Music Awards Finalists". Billboard. נבדק ב-2017-10-10. MTV Video Music Awards Latinoamérica, 2005-10-20, נבדק ב-2017-10-10 NRJ Music Awards 2005 Setlists, setlist.fm shakiraVEVO (2009-10-02), Shakira - La Tortura ft. Alejandro Sanz, נבדק ב-2017-10-10 IFPI Austria - Verband der österreichischen Musikwirtschaft, www.ifpi.at Certificazioni - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-03-16. Shakira Charts, "La Tortura" featuring @AlejandroSanz is now 32x PLATINUM on US (Latin RIAA) for selling over 1,920,000 copies.pic.twitter.com/xU4cEIFCXw, @Chart_Shakira, ‏12:19 PM - 16 Mar 2018 (באנגלית) Bundesverband Musikindustrie, BVMI | Datenbank, www.musikindustrie.de (בגרמנית) "ifpi.dk | Musikselskaber 2016 - tal og perspektiver". IFPI.dk (בדנית). נבדק ב-2018-02-27. Certificaciones Amprofon | Amprofon, www.amprofon.com.mx (בספרדית) (ארכיון) Steffen Hung, The Official Swiss Charts and Music Community, www.swisscharts.com Sanz: Lo Que Fui Es Lo Que Soy, נבדק ב-2018-09-19 Wayback Machine, web.archive.org (באנגלית) Tortura, 2005-05-30, נבדק ב-2017-10-10